Աղիքային ֆլորա

Աղիքային ֆլորա, առողջ մարդու աղիքային համակարգում ապրող մանրէներ, որոնք սննդի հետ միասին օրգանիզմ են թափանցում նորածնի կյանքի առաջին օրվանից։ Աղիքային համակարգում գոյություն ունեն տարբեր մանրէներ։

Բարակ աղիքների վերին հատվածում մանրէները համեմատաբար քիչ են, քանի որ նրանք մեծ չափով ոչնչանում են ստամոքսահյութի աղաթթվի ազդեցությամբ, իսկ ստորին հատվածում աղիքային ֆլորան հիմնականում կազմված է Bacterium coli, Bacillus acidophilus և այլ մանրէներից, որոնք ընդունած սննդի ածխաջրատները ենթարկելով խմորման՝ առաջացնում են կաթնաթթու և այլ թթուևեր ու կանխում նեխման պրոցեսները։ Հաստ աղիքների մանրէները մեծ մասամբ անաերոբ են (Bacillus perfringens, Bacillus putrificus և այլն)։ Նրանց ազդեցությամբ սպիտակուցները քայքայվում են և առաջացնում մի շարք թունավոր նյութեր (ինդոլ, ֆենոլ, սկատոլ)։ Առանձին դեպքերում (փորկապության ժամանակ) դրանք կարող են օրգանիզմի ինքնաթունավորման պատճառ դառնալ։

Ծանոթագրություններ

Գրականություն 
 Գրքեր
 

 Հոդվածներ

Արտաքին հղումներ 
 International Scientific Association for Probiotics and Prebiotics

Բակտերիաներ
Մարսողական համակարգ